

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 11.jūnijā **Nr.249**

(prot. Nr.25, 31.§)

**Par zemes vienības, kadastra apzīmējums 0500 004 1711,**

**daļas 37 m2 platībā, iznomāšanu**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi" 5.punktu, 28.punktu, 29.1.apakšpunktu, 30.1.apakšpunktu, Daugavpils pilsētas domes (turpmāk – Dome) 25.07.2019. saistošo noteikumu Nr.16 “Par neapbūvēta zemesgabala nomas maksu” 3.punktu, 11.03.2010. Domes lēmuma Nr.141 “Pašvaldības lēmums par zemes piekritību pašvaldībai” 743.punktu, ņemot vērā Domes Pilsētbūvniecības un vides komisijas 2020.gada 11.februāra sēdes protokola izrakstu Nr.6, 27.01.2020*. (vārds un uzvārds)* iesniegumu (reģistrēts Domes Pilsētplānošanas un būvniecības departamentā 28.01.2020. ar reģ.Nr.1-8.3/47) ar lūgumu iznomāt zemesgabalu piegulošajam nekustamajam īpašumam Ventspils ielā 67/69-3, Daugavpilī (Tirgus laukuma pusē) sieta žoga ierīkošanai, Domes Īpašuma komitejas 2020.gada 4.jūnija sēdes atzinumu, Domes Finanšu komitejas 2020.gada 4.jūnija sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot nomā *(vārds un uzvārds), (personas kods),* Daugavpilī, neapbūvētu zemes vienības, kadastra apzīmējums 0500 004 1711, Daugavpilī, daļu 37 m2 platībā, kas pieguļ viņas nekustamajam īpašumam Ventspils ielā 67/69-3, Daugavpilī (turpmāk – Zemesgabals),bez apbūves tiesības uz 5 (pieciem) gadiem, sieta žoga ierīkošanai.

2. Noteikt Zemesgabala nomas maksu minimālā apmērā - 28 EUR (divdesmit astoņi eiro)gadā.

3. Apstiprināt zemesgabala nomas līguma projektu.

Pielikumā: Zemesgabala nomas līguma projekts.

Domes priekšsēdētāja vietnieks *(personiskais paraksts)* J.Dukšinskis